钦定古今图书集成/方舆汇编/职方典/第1385卷 > 《禹贡》扬州之南境实兼荆州诸家分野之说或
## 钦定古今图书集成/方舆汇编/职方典/第1385卷 > 《禹贡》扬州之南境实兼荆州诸家分野之说或

属斗牛女。按班固志，牛属吴，牵牛、婺女属越。《春秋元命苞》：“牵牛流为扬州，分为越国。” 《帝王世纪》：斗十一席，至婺七度。日星纪之次，于辰为丑，于律为黄锺。《周礼郑元志》：星纪，吴越也。蔡邕云：“星纪斗六度，终婺女二度，大雪，冬至居之，越分也。” 《星经》：“牵牛六星，次三星，主南越。” 又云：“荧惑主衡山荆扬交州。” 《史记》：粤地，牵牛、婺“女，在今之苍梧。” 《广雅》：“徐扬属权。” 《宋志》：“三台六星近文昌，三星曰上台，为司命；下一星主荆扬” 《明一统舆图志》：“苍梧地域属荆。” 天文次牛女罗，旧属苍梧地。以仰仪法推之，则星纪北悬之，而吴越南应之。其光所烛处，是为星纪。则于辰为丑，于律为黄锺，于五星为荧惑，于北斗为权，于三台为司命下星明矣，占候星尚有考焉。